Stoppet Bayerns seiersrekke
Hoffenheim greide 3-3 på bortebane i en kamp hvor Bayern-trener Pep Guardiola valgte å la flere faste spillere hvile før Champions League-kampen mot Manchester United tirsdag. Anthony Modeste ga Hoffenheim ledelsen da han overlistet Bayerns reservekeeper Tom Starke midt i første omgang, men ikke lenge etter måtte Hoffenheim-spissen ut med skade. Før Elyounoussi kunne byttes inn, og mens gjestene spilte med ti mann, utlignet Claudio Pizarro. Xherdan Shaqiri og Pizarro scoret ikke lenge etter, og med 3-1 gikk det mot oppskriftsmessig hjemmeseier. Hoffenheim ville ikke gi seg. Sejad Salihovic reduserte før pause med et flott frispark, og Roberto Firmino utlignet i annen omgang. Kort før slutt reddet Hoffenheim-keeper Jens Grahl alene med Arjen Robben, og gjestene kunne feire et prestisjetungt poeng. Etter å ha sikret seriegullet hadde Bayern råd til lørdagens poengtap. Verre var det at Thiago Alcantara pådro seg en kneskade som kan koste ham resten av sesongen. - Første diagnose er et delvis avrevet leddbånd. Mest sannsynlig blir han borte en måned. Det er virkelig dårlig nytt, og vi kommer til å savne ham, sier trener Pep Guardiola, som må greie seg uten Thiago i begge kampene mot United. - Om vi spiller mot vi gjorde i annen omgang i dag, kommer vi ikke til å være favoritt tirsdag, sier Guardiola. Braunschweig-poeng Håvard Nielsen og Omar Elabdellaoui tok et nytt poeng med Eintracht Frankfurt da det ble 1-1 borte mot fjerdeplasserte Leverkusen. Ken Reichel scoret ledermålet på volley, men Stefan Kiessling utlignet. - Vi kommer til å fortsette å samle poeng. Med seier over Hannover neste uke vil mye se annerledes ut, sier målscorer Reichel. Eintracht er fortsatt sist og under streken sammen med Stuttgart, som uten Mohammed Abdellaoue på banen eller benken ga fra seg en tidlig 2-0-ledelse og tapte 2-3 hjemme for serietoer Borussia Dortmund. Marco Reus vendte kampen alene med tre scoringer for gjestene, som dermed passerte naboen Schalke og gjenerobret 2.-plassen. Abdellaoue er meldt frisk igjen etter skade, men han fikk ikke plass i Stuttgart-troppen til lørdagens kamp. Christian Gentner og Martin Harnik ga hjemmelaget to måls ledelse før det var spilt 20 minutter, men det holdt ikke til livsnødvendige poeng. Wolfsburg på femteplass vant 2-1 over Eintracht Frankfurt, mens Mainz på sjetteplass vant hele 3-0 over Augsburg.
Tarik Elyounoussi (26) kom inn og spilte den siste timen da Hoffenheim stoppet seriemester Bayern Münchens rekke på 19 strake seirer i Bundesliga.